b'\n_START_ARTICLE_\nTiedotusoppi\n_START_PARAGRAPH_\nTiedotusoppi on yhteiskuntatieteiden alaan kuuluva tieteenala, joka tutkii tiedonv\xc3\xa4lityst\xc3\xa4, varsinkin joukkotiedotusta. Tiedotusopin juuret ovat 1800\xe2\x80\x931900-luvun vaihteen Saksassa, jossa alettiin tutkia lehdist\xc3\xb6\xc3\xa4. Sen j\xc3\xa4lkeen tiedotusoppia kehitettiin etenkin Yhdysvalloissa 1920-luvulta alkaen, ja tutkimuksen painopiste oli sosiologinen. Varhaisiin tunnettuihin tutkijoihin kuuluvat Paul Lazarsfeld, Theodor W. Adorno ja Herbert Marcuse.'